ഓര്ത്തഡോക്സ് സുറിയാനി സഭ വിവാഹ സഹായ വിതരണം പരുമലയില് കോട്ടയം: പരുമല പെരുന്നാളിനോടനുബന്ധിച്ച് മലങ്കര ഓര്ത്തഡോക്സ് സുറിയാനി സഭയുടെ വിവാഹ സഹായ വിതരണത്തിന്റെ അടുത്തഘട്ടം 31 ന് പരുമല സെമിനാരി ചാപ്പലില് നടക്കും. നാനാ ജാതി മതസ്ഥരായ 40 പേര്ക്കാണ് സഹായം നല്കുക. വിവാഹ സഹായ സമിതി യോഗത്തില് പ്രസിഡന്റ് ഡോ. യൂഹാനോന് മാര് തേവോദോറോസ് മെത്രാപ്പോലീത്ത അധ്യക്ഷത വഹിച്ചു. വൈദിക ട്രസ്റ്റി ഫാ. ഡോ. എം. ഒ. ജോണ്, അസോസിയേഷന് സെക്രട്ടറി ബിജു ഉമ്മന്, വിവാഹ സഹായ സമിതി കണ്വീനര് ഏബ്രഹാം മാത്യു വീരപ്പളളില്, സമിതി അംഗങ്ങളായ ഫാ. കുര്യന് ഉതുപ്പ്, ഫാ. മോന്സി ജേക്കബ്, ഫാ.എന്.പി. ജേക്കബ്, പി.എം തോമസ്, ജോണ് സി. ഡാനിയേല്, ജോ ഇലഞ്ഞിമൂട്ടില്, സജി കളീയ്ക്കല് എന്നിവര് പ്രസംഗിച്ചു. അറിയിപ്പ് ലഭിച്ചിട്ടുളളവര് ഇടവക വികാരിയുടെ സാക്ഷ്യപത്രവുമായി അന്നേ ദിവസം ഉച്ചക്ക് ഒന്നിന് പരുമല സെമിനാരിയില് എത്തിച്ചേരണമെന്ന് കണ്വീനര് ഏബ്രഹാം മാത്യൂ വീരപ്പളളില് അറിയിച്ചു.